Яшчэ прыклад. У 1 клас Кадзінскай школы паступіла дзяўчынка на калясцы, якой было рэкамендавана навучанне дома. Яна была залічана ў звычайны (неінтэграваны) клас, паколькі не мела іншых праблем у развіцці. Яе мама вырашыла, што не варта пакідаць дачку дома, таму будзе прывозіць яе ў школу на асноўныя ўрокі. Ніякіх праблем пры гэтым не ўзнікла. Хіба што ў класе пакуль няма памочніка, які пастаянна суправаджаў бы дзяўчынку ў сталовую, санітарны пакой і г.д. Звычайна гэта робяць настаўнікі агульнымі намаганнямі.